钦定古今图书集成/明伦汇编/氏族典/第119卷 > 陈伯之
## 钦定古今图书集成/明伦汇编/氏族典/第119卷 > 陈伯之

按《梁书陈伯之传》，“伯之，济阴睢陵人也。幼有膂力，年
十三四，好著獭皮冠，带刺刀𠋫，伺邻里稻熟，辄偷刈
之。及年长，在锺离，数为劫盗。后随乡人车骑将军王
广之，广之爱其勇，每夜卧下榻征伐。尝自随齐安陆
王子敬为南兖州，颇持兵自卫。明帝遣广之讨子敬，
广之至欧阳，遣伯之先驱，因城开独入，斩子敬。又频”
有战功。以勋累迁为冠军将军、骠骑司马，封鱼复县
伯，邑五百户。义师起，东昏假伯之节、督前驱诸军事、
豫州刺史，将军如故。寻转江州，据寻阳以拒义军。郢
城平，高祖得伯之幢主苏隆之，使说伯之，即以为安
东将军、江州刺史。伯之归附，进号镇南将军。伯之顿
篱门，寻进西明门。建康城未平，每降出，伯之辄唤与
耳语。高祖恐其复怀翻覆，密语伯之。伯之惧，自是无
异志，力战有功。城平，进号征南将军，封丰城县公，邑
二千户，遣还之镇。伯之与豫章人邓缮、永兴人戴永
忠并有旧，及在州，用缮为别驾，永忠记室参军，河南
褚。“京师之薄行者。”齐末为扬州西曹，遇乱居闾里，
而轻薄互能自致。惟《独不达》。高祖即位。频造尚
书，范云云不好。坚距之。益怒，于是说伯之反，伯
之从之。高祖遣王茂讨伯之，伯之闻茂来，遂趣豫章，
太守郑伯伦坚守，伯之攻之不能下。王茂前军既至，
伯之表里受敌，乃败走，间道亡命出江北，与子虎牙
及褚俱入魏。魏以伯之为使持节、散骑常侍、都督
淮南诸军事、平南将军、光禄大夫、曲江县侯。天监四
年，诏太尉、临川王宏率众军北讨，宏命记室丘迟私
与伯之书，伯之乃于寿阳拥众八千归。虎牙为魏人
所杀。伯之既至，以为使持节、都督西豫州诸军事、平
北将军、西豫州刺史、永新县侯，邑千户。未之任，复以
为通直散骑常侍骁骑将军。又为太中大夫久之卒
于家。